Diari Oficial de la Generalitat Valenciana


Sumari del DOGV 957, del 05-12-1988 (1988/812564)

ORDRE de 23 de novembre de 1988, de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències corrents i de personal.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/11/23/(1)/dof/vci/html**

### Dades del document

Número de DOGV
:   957

Data del DOGV
:   05-12-1988

Secció del DOGV
:   DISPOSICIONS GENERALS

Número del document
:   1988/812564


Data del document
:   23-11-1988

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 23 de novembre de 1988, de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències corrents i de personal.  
La tècnica de la delegació de competències persegueix la consecució, entre altres finalitats, d'una major agilitat en la tramitació i execució dels expedients administratius. Per això, l'experiència de funcionament aconsella d'incorporar les millores que l'exercici diari de l'activitat administrativa revela com a solucions més eficaces per tal de millorar el nivell d'eficàcia.  
En atenció d'aquests motius, i fent ús de les facultats que la legislació concedeix,  
ORDENE:  
Article primer  
Es deleguen les facultats en els òrgans i termes que s'expressen tot seguit:  
1. Subministraments menors.  
Es delega tant la facultat d'adquisició com la de la signatura de tots els documents que s'originen com a conseqüència d'aquesta, en el Secretari General, Directors Generals, Directors Territorials, Caps del Serveis Territorials, Directors dels Gabinets Tècnics Provincials de Seguretat i Higiene en el Treball i Directors de les Residències de Temps Lliure, pel que fa a les Unitats i Serveis directament dependents de cadascun d'ells, i en el Secretari General, a més de les d'aquest directament dependents, respecte de la resta d'Unitats i Serveis de la Conselleria si aquest decidia exercir tals facultats.  
2. Prestacions de serveis no superiors a 500.000 pessetes de cost ni a quatre mesos de duració. (Decret del Consell de la Generalitat Valenciana 32/88, de 21 de març).  
Es realitza delegació en idèntics termes que els expressats en l'apartat precedent.  
3. Compra de béns corrents, despeses de funcionament i prestacions de serveis no inclosos en els apartats anteriors.  
Es delega en el Secretari General la competència per tal de procedir a la preparació, aprovació i execució d'aquestos.  
4. Obres de conservació i reparació no superiors a 500.000 pessetes.  
Es realitza la mateixa delegació que en l'apartat 1. Així mateix, i als efectes prevists en la Llei 1/1988 de Pressupostos de la Generalitat Valenciana en l'article 32.2, la consideració de facultatiu de l'Administració Contractant recaurà en les mateixes persones en les que han estat delegades les competències de contractació.  
5. Inversions en obres, no superiors a 89.672.892 ptes., en mobiliari, equipament i altres béns imputables al Cap. VI que no tinguen la consideració de Subministrament Menor.  
Es delega en el Secretari General la competència a fi de realitzar la preparació, aprovació i execució d'aquestes.  
6. Inversions superiors a 37.977.643 de ptes.  
Hom delega en el Secretari General la signatura de quants documents requeresquen l'execució de l'expedient administratiu, una vegada l'adjudicació i suscrit el corresponent contracte per l'Òrgan competent.  
7. Transferències Corrents i Transferències de Capital.  
a) Es delega en el Secretari General la signatura de tots els documents necessaris per tal de preparar i executar totes les transferències corrents aprovades pel Conseller i a més les aprovades per qualsevol altre Òrgan de la Conselleria si decidira exercir tal facultat.  
b) Es delega en els Directors Generals la signatura de tots  
els documents necessaris per a la preparació i execució de totes aquelles transferències corrents aprovades per aquestos dintre l'àmbit de les respectives competències, i per tots aquells òrgans adscrits a les respectives Direccions Generals si decidiren exercir tal facultat.  
c) Es delega en els Directors Territorials i Caps de Serveis Territorials la signatura de tots els documents necessaris per tal de preparar i executar totes aquelles transferències corrents aprovades per aquestos dintre l'àmbit de la respectiva competència.  
8. Es delega en el Secretari General a més de les anteriors, les competències següents:  
A) L'aprovació dels expedients de modificació de crèdits que dins els límits legals i pressupostaris siguen competència d'aquesta Conselleria.  
B) La proposta de modificació davant l'òrgan competent d'aquells expedients de modificació de crèdits que d'acord amb les normes pressupostàries així ho requeresquen.  
9. En matèria de personal.  
Es delega en el Secretari General l'exercici de les competències relatives a la gestió del Capítol I del Pressupost anual de la Conselleria la resolució del qual correspon al Conseller per aplicació del que disposa la legislació vigent.  
Article segon  
En les Resolucions dictades i en els documents autoritzats com a conseqüència del que disposa aquesta Ordre, s'haurà de fer constar aquesta circumstància, sense que pertoque en cap cas la delegació de les competències rebudes.  
Article tercer  
Les Resolucions dictades en virtut de la delegació conferida per aquesta Ordre esgotaran la via administrativa, Atès l'article 118 de la Llei de Procediment Administratiu.  
Article quart  
La delegació d'atribucions que es fa amb aquesta Ordre no serà obstacle perquè el Conseller de Treball i Seguretat Social puga advocar per a si el coneixement o resolució de tots aquells assumptes que crega avinents.  
DISPOSICIONS FINALS  
Primera  
Els límits fixats en la delegació de facultats a què fa referència l'article I, en els apartats 1, 2, i 4, s'entenen establits d'acord amb els actuals existents en la vigent Llei de Pressupostos i la normativa que la desenvolupa.  
En el mateix sentit en que les esmentades disposicions siguen modificades, s'entendran modificades les competències delegades.  
Segona  
Queden derogades les Ordres de 16 d'abril de 1987 i 28 de setembre de 1987, de la Conselleria de Treball i Seguretat Social, sobre Delegació de Facultats en matèria de Contractació Administrativa de Despeses de Personal, respectivament.  
Tercera  
Aquesta Ordre vigirà l'endemà de la publicació al Diari Oficial de la Generalitat Valenciana.  
València, 23 de novembre de 1988.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI